สวัสดีค่ะ หนูมีอาการเลือดออกตามไรฟันมาหลายปีแล้ว ลักษณะเหงือกจะบวมๆช้ำๆ บางจุด อยู่เฉยๆเลือดก็ออกนะค่ะ จะเกี่ยวกับไม่ได้ขูดหินปูนมา 2 -3 ปีมั้ยค่ะ หรือเป็นโรคอันตรายอะไรหรือเปล่าค่ะ เพราะตัวหนูก็ทานผัก และผลไม้เยอะมาก จึงคิดว่าไม่น่าจะขาดวิตามินค่ะ ขอบค่ะ
สวัสดีค่ะ สาเหตุของการมีเลือดออกตามไรฟันได้แก่1. สาเหตุจากโรคเหงือก เช่น เหงือกอักเสบ โรคปรทันต์ ซึ่งสาเหตุของการเกิดโรคเหงือก ส่วนหนึ่งก็มาจากการดูแลทำความสะอาดในช่องปากที่ไม่สะอาดเพียงพอ เกิดการสะสมของเศษอาหารและเชื้อแบคทีเรียจนกลายเป็นคราบหินปูน หรือการมีฟันผุอยู่2. การแปรงฟันที่รุนแรงเกินไป หรือใช้แปรงสีฟันที่แข็งเกินไป3. การใส่เครื่องมือจัดฟันที่ไม่พอดี หรือใส่ฟันปลอมที่ไม่พอดี4.การขาดสารอาหาร เช่นวิตามินซีวิตามินเค แต่หากได้ทานผักและผลไม้เป็นประจำ โอกาสที่จะเกิดจากการขาดวิตามินซีก็ไม่น่าใช่5. มีโรคการแข็งตัวของเลือดผิดปกติ เช่น เกร็ดเลือดต่ำ เกร็ดเลือดทำงานผิดปกติ ขาดโปรตีนที่ช่วยทำให้เลือดแข็งตัว เป็นต้น รวมถึงโรคไข้เลือดออก ที่ทำให้มีเกร็ดเลือดต่ำ6. โรคมะเร็งเม็ดเลือดขาว7. การใช้ยาที่มีผลต่อการทำงานของเกร็ดเลือดและการแข็งตัวของเลือดในกรณีของ หากมีอาการเหงือกบวมร่วมด้วย สาเหตุของการมีเลือดออกตามไรฟัน จึงน่าจะเกิดจากโรคเหงือกอักเสบค่ะ แนะนำว่าควรไปพบทันตแพทย์เพื่อตรวจสุขภาพในช่องปากและรักษาอาการเหงือกบวมค่ะในเบื้องต้นควรดูแลทำความสะอาดในช่องปากให้เพียงพอ โดยการแปรงฟันทุกครั้งหลังทานอาหาร แปรงอย่างน้อย 3-5 นาที และควรแปรงลิ้นด้วย เลือกใช้แปรงสีฟันที่ขนอ่อนนุ่ม นอกจากนี้ควรใช้ไหมขัดฟันอย่างน้อยวันละ 1 ครั้ง หลีกเลี่ยงการเคี้ยวเนื้อสัตว์ที่เหนียว และแข็งเกินไป ไม่ควรทานของหวานต่างๆ เป็นประจำ ห้ามอมลูกอมที่มีน้ำตาล เป็นต้นหากได้พบทันตแพทย์เพื่อดูแลในช่องปากแล้ว ยังคงมีอาการเลือดออกตามไรฟันอยู่อีก ควรไปพบแพทย์เพื่อหาสาเหตุอื่นๆ ค่ะ